Kuli Bafyashi 

Moneni, abana ni cishilano ca kwa Shikulu, kabili ifisabo fya mu fumo e cilambu cakwe. 
Amalumbo 127:3 

Umuntu uushasuminisha umukonko wakwe apata umwana wakwe, lelo uwamutemwa 
alamukalipila lyonse. Amapinda 13:24 

Mu kutiina Yawe e muli ukucetekela ukwakosa, kabili abana bakwe bakakwata icifulo ca 
kucingililwamo. Amapinda 14:26 

Ukukalipa umwana obe ilyo kuli isubilo, kabili wileka umweo obe ukuleka ukulila kwakwe. 
Amapinda 19:18 

Ubuwelewele bwakakatwa mu mutima wa mwana; lelo umukonko wa kulungika ukacitamfya 
ukutalina wene. Amapinda 22:15 

Mwikaana ukusalapula umwana, pantu nga mwamuuma ku nkonkoni, takafwe. Ukamuuma 
ne nkonkoni, no kupususha umweo wakwe ukufuma ku mfwa. Amapinda 23:13-14 

Inkonto no kukalipa filapeela amano, lelo umwana uwashala umwine alengele nyina insoni. 
Amapinda 29:15 

Ulungike umwana obe, kabili akakupeela ukutuusha; ee, akapeela umweo obe ukusekelela. 
Amapinda 29:17 

Abana bobe bonse bakasambilishiwa kuli Yawe; kabili umutende wa bana bobe ukaba 
uukalamba. Isaya 54:13 


Umuntu uutemwa umwana wakwe ilingi line alemulenga ukumfwa umukonko, pa kuti abe 
ne nsansa muli wene ku mpela. Umuntu uukalipila umwana wakwe akasekelela muli wene, 
kabili akasekelela pali wene pa kati ka fibusa fyakwe. Umuntu uusambilisha umwana wakwe 
alakalifya umulwani, kabili pa cinso ca fibusa fyakwe akasekelela pali wene. Nangu ca kuti 
wishi afwile, ali kwati tafwile, pantu alishile uwapala wene. Ilyo ali no mweo, amwene no 
kusekelela muli wene, kabili ilyo afwile, tacitile ubulanda. Yashile umupingushi ku balwani 
bakwe, kabili uwa kubwesha ubusuma ku fibusa fyakwe. Umuntu uucita umwana wakwe 
ukucilapo akafimba ifilonda fyakwe; kabili amatunko yakwe yakasakamikwa pa kulila konse. 
Ifarashi iishiputuka ilaba iyakosa, kabili umwana uwashala umwine akabe uwa bucisenene. 
Ukupoka umwana obe, akakulenga ukutiina, ulesekelela nankwe, akakuleta ku bulanda. 
Mwiseka nankwe, pakutimwingakwata ubulanda pamo nankwe, kabili pakuti mwikalisha 
amenso yenu ku mpela. Mwimupeela ubuntungwa mu bwaice bwakwe, kabili 
mwimufukatila ku buwelewele bwakwe. Mufukame insingo yakwe ilyo ali umwaice, no 
kumuuma ku mbali ilyo ali umwaice, pa kuti engaba uwa cipyu, no kukanaumfwila kuli iwe, 
no kuleta ubulanda mu mutima obe. Ukukalipa umwana obe, no kumukaka ku kubomba, pa 
kuti imibele yakwe iya bucende ileke ukuba ica kulenga ubulanda kuli iwe. Siraki 30:1-13 


Kuli Bana 

Mucindike wishi na banoko, pakuti inshiku shobe shibe ishitali mu calo ico Yawe Lesa 
obe akupeela. Ukufuma 20:12 

Mwana wandi, wisuulako ku kufunda kwa kwa Shikulu; kabili mwitonta pa kulungika 
kwakwe: Pantu uo Shikulu atemwa alalungika; nga wishi umwana uo atemwa. 
Amapinda 3:11-12 

Amashiwi ya kwa Solomone. Umwana uwa mano alasansamusha wishi, lelo umwana 
umuwelewele alalenga nyina ubulanda. Amapinda 10:12 

Umtweni kuli wishi uwakufyele, kabili wisuulako kuli nyina nga akote. 

Amapinda 23:22 

Imwe bana, umfweni abafyashi benu muli Shikulu, pantu ici ecisuma. Mucindike 
wishi na banoko; ili e funde lya kubalilapo ilyakwata icipangano; Pakuti cibe bwino 
kuli iwe, kabili ukaikala imyaka lingi pano isonde. Abena Efese 6:1-3 

Mucindike wishi no mutima obe onse, kabili wilaba ubulanda bwa kwa nyina. 
Ibukisheni ukuti mwafyelwe kuli bene; Kabili kuti wabalipila shani pa fintu bakucitile? 
Siraki 7:27-28 


Mwe bana, umfweni kuli ine wishi wenu, kabili mucite ifyo pa numa, pa kuti mube abacingililwa. 
Pantu Shikulu apeela wishi ubucindami pa bana, kabili ashininkisha amaka ya kwa nyina pa bana. 
Umuntu onse uucindika wishi acita ulupi lwa membu shakwe, kabili uucindika nyina ali nga 
uulonganika icuma. Umuntu onse uucindika wishi akakwata insansa sha bana bakwe; kabili ilyo 
alepepa, akaumfwika. Umuntu uucindika wishi akakwata ubumi ubutali; kabili uvaumfwila 
Shikulu akabe umusansamushi kuli nyina. Umuntu uutiina Shikulu akacindika wishi, kabili 
akabombela abafyashi bakwe nga filya fine abombela bashimapepo bakwe. Mucindike wishi na 
banyinako mu mashiwi na mu milimo, pakuti amapaalo yabe pali iwe ukufuma kuli bene. Pantu 
ipaalo Iya kwa wishi likosha amayanda ya bana; lelo ukutukana kwa kwa nyina kulafumyapo 
ifishinte. Mwilumbanya pa kukanacindika kwa kwa wishi; pantu ukusuushiwa kwa kwa wishi te 
bukata kuli iwe. Pantu ubukata bwa muntu bufuma ku bucindami bwa kwa wishi; kabili nyina 
uushacindikwa, abana baletukana. Mwana wandi, kwafwako wishi mu myaka yakwe, kabili 
wimukalifya ilyo ali no mweo.” Kabili nga ca kuti ukumfwikisha kwakwe kwapwa, mushipikishe 
kuli wene; kabili wimusuulako ilyo uli mu maka yobe yonse. Pantu ukusakamana kwa kwa wishi 
takukalubwa, kabili mu cifulo camembu kukalundwako ku kukuula. Mu bushiku bwa kucula kobe 
cikaibukishiwa; imembu shobe na sho shikasunguluka, nga fintu ice yaba mu nshita ya kupya 
iyasuma. Umuntu uushila wishi aba nga uwatukana; kabili uwakalifya nyina alitukwa: ni Lesa. 
Siraki 3:1-16 


Nga twasalapula abana besu, bakalila nomba lelo bakasekelela kuntanshi. Nga 
tatusalapula abana besu, bakasekelela nomba lelo bakalila ku ntanshi. 


Abana e nshita ya ku ntanshi iya calo cesu. Lelo nga ca kuti bakakota ukwabula 
ukusalapula, bushe icalo cesu cikaba shani ku ntanshi? 


Imibele yonse iyabipa iya muntu umukalamba ni iyo iyo bashilungike nelyo 
ukusalapula ilyo alifye umwaice. Tufwile ukukusha abana abatiina, abatemwa, kabili 
abaumfwila Lesa. 


Nalipokele iciputulwa ca bumba ilya mweo 
Kabili mu kuicefya alecipanga cila bushiku 
Naishile na kabili ilyo imyaka yalipwile 

Ni muntu uo naloleshepo 

Na kabili ifyo ukupapa kwa kubalilapo afwele 
Kabili te kuti nmupilibule nakabili 


